《送伦穗石之留都》
明代·王渐逵

浦荇江蓠散碧汪，朗气晴黛乱帆张。不因万里轻乡国，自是男儿志四方。

白下山川元胜丽，东园花鸟谩清狂。归来定有鲜春句，寄我山中作醉章。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。